ముంబై : పెద్ద నోట్లను రద్దు చేయడంతో కేంద్ర ప్రభుత్వానికి సుమారు 3-4 లక్షల కోట్ల రూపాయలు డివిడెండ్ రూపంలో వస్తుందని మొదట్లో అంచనా వేశారు. రద్దయిన రూ.500, రూ.1,000 నోట్ల విలువ 15.4 లక్షల కోట్ల రూపాయలు కాగా ఇప్పటికే రూ.15 లక్షల కోట్లు వరకు భారతీయ రిజర్వు బ్యాంకుకు చేరిందని మెరిల్ లించ్ వంటి సంస్థలు చెప్తున్నాయి. అయితే కేంద్ర ఆర్థిక మంత్రి అరుణ్ జైట్లీ ఈ విషయం తనకు తెలియదంటున్నారు. ఆర్బీఐ, ప్రభుత్వం ప్రకటిస్తాయంటున్నారు. దీనిపై ఆర్బీఐ గురువారం స్పందించింది.రూ.500, రూ.1,000 కరెన్సీ నోట్లను రద్దు చేసిన తర్వాత నిర్దిష్ట గడువు డిసెంబరు 30 నాటికి ఎంత సొమ్ము బ్యాంకులకు తిరిగి వచ్చిందో ఇప్పుడే స్పష్టంగా చెప్పలేమని ఆర్బీఐ తెలిపింది. అకౌంటింగ్ తప్పులు, డబుల్ కౌంటింగ్ వంటి పొరపాట్లను సరిదిద్దేందుకు కరెన్సీ ఛెస్ట్ల వద్ద అకౌంటింగ్ ఎంట్రీలను, వాస్తవంగా ఉన్న నగదు నిల్వలను సమన్వయం చేయవలసి ఉందని పేర్కొంది. దేశవ్యాప్తంగా ఉన్న కరెన్సీ ఛెస్ట్ల వద్ద నమోదైన అకౌంటింగ్ ఎంట్రీలనే  తాము వివిధ సందర్భాల్లో వెల్లడించినట్లు తెలిపింది. డిసెంబరు 30తో పాత నోట్లను మార్చుకునేందుకు గడువు పూర్తి అయినందువల్ల భౌతికంగా ఉన్న నగదును, లెక్కలను సరిచూచిన తర్వాత సమన్వయపరచవలసి ఉందని పేర్కొంది. అకౌంటింగ్ తప్పులు, డబుల్ కౌంటింగ్ వంటివాటిని సరిదిద్దిన తర్వాత మాత్రమే తమ వద్దకు చేరిన సొమ్మును స్పష్టంగా చెప్పగలుగుతామని పేర్కొంది. సాధ్యమైనంత త్వరగా దీనిపై ప్రకటన చేసేందుకు తీవ్రంగా కృషి చేస్తున్నట్లు వివరించింది.బుధవారం మీడియా కథనాల ప్రకారం డిసెంబరు 30 నాటికి రూ.14.97 కోట్లు ఆర్బీఐకి చేరినట్లు తెలుస్తోంది. అంటే రద్దయిన రూ.500, రూ.1,000 నోట్ల విలువలో 97 శాతం ఆర్బీఐకి చేరినట్లే.
mumbai : pedda notlanu raddu cheyadamtho kendra prabhutvaaniki sumaru 3-4 lakshala kotla roopaayalu dividend roopamlo vastundani modatlo anchana vaesaaru. raddayina roo.500, roo.1,000 notla viluva 15.4 lakshala kotla roopaayalu kaga ippatike roo.15 lakshala kotlu varaku bhaarateeya rijarvu byaankuku cherindani meril linch vanti samsthalu cheptunnaayi. ayithe kendra aardhika mantri arun jaitley ee vishayam tanaku teliyadantunnaru. arbi, prabhutvam prakatistaayantunnaar. deenipai arbi guruvaram spandinchindi.roo.500, roo.1,000 corrensy notlanu raddu chesina tarvaata nirdishta gaduvu disembaru 30 naatiki entha sommu byaankulaku tirigi vachindo ippude spashtamgaa cheppalemani arbi telipindi. accounting tappulu, dabul counting vanti porapaatlanu sarididdenduku corrensy chestla vadda accounting entreelanu, vaastavamgaa unna nagadu nilvalanu samanvayam cheyavalasi undani perkondi. desavyaaptamgaa unna corrensy chestla vadda namodaina accounting entreelane  taamu vividha sandarbhaallo velladinchinatlu telipindi. disembaru 30thoo paata notlanu maarchukunenduku gaduvu puurti ayinanduvalla bhoutikamgaa unna nagadunu, lekkalanu sarichuuchina tarvaata samanvayaparachavalasi undani perkondi. accounting tappulu, dabul counting vantivaatini sarididdina tarvaata matrame tama vaddaku cherina sommunu spashtamgaa cheppagalugutamani perkondi. saadhyamainanta twaragaa deenipai prakatana chesenduku teevramgaa krushi chestunnatlu vivarinchindi.budhavaaram media kathanaala prakaaram disembaru 30 naatiki roo.14.97 kotlu aarbiki cherinatlu telustondi. ante raddayina roo.500, roo.1,000 notla viluvalo 97 saatam aarbiki cherinatle.